CELEX: 31993R0379
Language: el
Date: 1993-02-19 00:00:00
Title: Κανονισμός (ΕΟΚ) αριθ. 379/93 της Επιτροπής της 19ης Φεβρουαρίου 1993 για την τροποποίηση του κανονισμού (ΕΟΚ) αριθ. 1627/89 για την αγορά βοείου κρέατος με διαγωνισμό

Avis juridique important

|

31993R0379

Κανονισμός (ΕΟΚ) αριθ. 379/93 της Επιτροπής της 19ης Φεβρουαρίου 1993 για την τροποποίηση του κανονισμού (ΕΟΚ) αριθ. 1627/89 για την αγορά βοείου κρέατος με διαγωνισμό  

Επίσημη Εφημερίδα αριθ. L 043 της 20/02/1993 σ. 0021 - 0022

ΚΑΝΟΝΙΣΜΟΣ (ΕΟΚ) αριθ. 379/93 ΤΗΣ ΕΠΙΤΡΟΠΗΣ της 19ης Φεβρουαρίου 1993 για την τροποποίηση του κανονισμού (ΕΟΚ) αριθ. 1627/89 για την αγορά βοείου κρέατος με διαγωνισμόΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 6 παράγραφος 8,  Εκτιμώντας:  ότι στον κανονισμό (ΕΟΚ) αριθ. 859/89 της Επιτροπής της 29ης Μαρτίου 1989 για τις λεπτομέρειες εφαρφμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3891/92 (4), έχουν καθοριστεί,  ιδίως, οι λεπτομέρειες οι σχετικές με το καθεστώς παρεμβάσεως για τα σφάγεια από 150 έως 200 χιλιόγραμμα- ότι η εφαρμογή των διατάξεων που προβλέπεται στο άρθρο 6α του κανονισμού (ΕΟΚ) αριθ. 805/68 οδηγεί στην προκήρυξη αγορών με διαγωνισμό για τα προϊόντα αυτά στα κράτη μέλη ή στις περιοχές των κρατών μελών που απαριθμούνται στο παράρτημα του παρόντος  κανονισμού τα οποία δεν εφαρμόζουν την πριμοδότηση μεταποιήσεως που αναφέρονται στο άρθρο 4θ του κανονισμού (ΕΟΚ) αριθ. 805/68- ότι γι' αυτό, έχοντας υπόψη την προβλέψιμη κατάσταση εφοδιασμού της αγοράς, πρέπει να προβλεφθεί η προκήρυξη διαγωνισμών  σύμφωνα με το καθεστώς αυτό από το Φεβρουάριο του 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1627/89 της Επιτροπής (5), τροποποιείται ως εξής:  1. στο άρθρο 1 προστίθεται η ακόλουθη νέα παράγραφος 3:  "3. οι οργανισμοί παρεμβάσεως των κρατών μελών ή των περιοχών των κρατών μελών που αναφέρονται στο παράρτημα ΙΙΙ προβαίνουν σύμφωνα με το άρθρο 6α παράγραφος 2 του κανονισμού (ΕΟΚ) αριθ. 805/68, στην αγορά των προϊόντων που αναφέρονται σ' αυτό, σύμφωνα  με τις διατάξεις του κανονισμού (ΕΟΚ) αριθ. 859/89."- 2. το παράρτημα του παρόντος κανονισμού προστίθεται ως νέο παράρτημα ΙΙΙ.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Φεβρουαρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Φεβρουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 18 της 27. 1. 1993, σ. 1.  (3) ΕΕ αριθ. L 91 της 4. 4. 1989, σ. 5.  (4) ΕΕ αριθ. L 391 της 31. 12. 1992, σ. 57.  (5) ΕΕ αριθ. L 159 της 10. 6. 1989, σ. 36.    ΠΑΡΑΡΤΗΜΑ  "ΠΑΡΑΡΤΗΜΑ ΙΙΙ Κράτη μέλη ή περιφέρειες κράτους μέλους, όπως αναφέρονται στο άρθρο 1 παράγραφος 3:  Βέλγιο Δανία Γερμανία Ελλάδα Ισπανία Γαλλία Ιρλανδία Ιταλία Λουξεμβούργο Κάτω Χώρες Μεγάλη Βρετανία Βόρεια Ιρλανδία".